ՀԻՄՆԱՎՈՐՈՒՄ

«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՇԻՐԱԿԻ ՄԱՐԶԻ ԱԽՈՒՐՅԱՆԻ ՀԱՄԱՅՆՔԱՊԵ ՏԱՐԱՆԻ ԱՇԽԱՏԱԿԱԶՄԻ 2025 ԹՎԱԿԱՆԻ ԱՇԽԱՏՈՂՆԵՐԻ ՔԱՆԱԿԸ ՀԱՍՏԻՔԱՑՈՒՑԱԿԸ ՊԱՇՏՈՆԱՅԻՆ ԴՐՈՒՅՔԱՉԱՓԵՐԸ ՀԱՍՏԱՏԵԼՈՒ ՄԱՍԻՆ» ՈՐՈՇՄԱՆ ԸՆԴՈՒՆՄԱՆ

1. **Ընթացիկ իրավիճակը և իրավական ակտի ընդունման անհրաժեշտությունը**

Հայաստանի Հանրապետության տարածքային կառավարման և ենթակառուցվածքների նախարարի 2022 թվականի մարտի 02-ի N 365-Ա հրամանով հաստատվել է Հայաստանի Հանրապետության Շիրակի մարզի Ախուրյանի համայնքապետարանի աշխատակազմի համայնքային ծառայության պաշտոնների անվանացանկը: Համաձայն վերջինիս հաստատվել է համայնքային ծառայության 76 պաշտոն:

Ելնելով նոր ծագած հանգամանքներից, մասնավորապես հաշվի առնելով համայնքի հաշվառված բնակչության թվի ավելացումը, բնակչությանը նոր և որակյալ ծառայություններ մատուցելու անհրաժեշտությունը, նկատի ունենալով, որ համայնքապետարանի աշխատակազմում կատարվող աշխատանքների ծավալն ու բարդությունը մշտապես աճում են՝ պայմանավորված նոր ենթակառուցվածքների և համայնքային ծրագրերի ավելացմամբ, ինչպես նաև հաշվի առնելով աշխատակազմի քաղաքաշինության և հողաշինության, ֆինանսատնտեսագիտական, եկամուտների հաշվառման և հավաքագրման, գյուղատնտեսության և բնապահպանության բաժինների համայնքային ծառայողների կատարած աշխատանքների ծանրաբեռնվածությունը, անհրաժեշտություն է առաջացել համայնքապետարանի աշխատակազմի համայնքային ծառայության պաշտոնների անվանացանկը լրացնել ևս 5 պաշտոնով:

Մասնավորապես Հայաստանի Հանրապետության Շիրակի մարզի Ախուրյանի համայնքապետարանի աշխատակազմի վերը նշված բաժիններում համապատասխան մասնագետների պակասի պատճառով առանձին գործառույթներ կամ չեն կատարվում կամ կատարվում են սահմանված ժամկետի խախտումով, ինչը համայնքի բնակիչների օրինական դժգոհությունն է առաջացնում:

1. **Առաջարկվող կարգավորման բնույթը**

Սույն որոշման նախագծով առաջարկվում է հաստատել Հայաստանի Հանրապետության Շիրակի մարզի Ախուրյանի համայնքապետարանի աշխատակազմի աշխատողների քանակը, հաստիքացուցակը և պաշտոնային դրույքաչափերը:

Միաժամանակ առաջարկվում է համայնքի ղեկավարին սահմանված կարգով դիմել Հայաստանի Հանրապետության տարածքային կառավարման և ենթակառուցվածքների նախարարին՝ 2022 թվականի մարտի 02-ի N 365-Ա հրամանում համապատասխան փոփոխություն և լրացում կատարել և Հայաստանի Հանրապետության Շիրակի մարզի Ախուրյանի համայնքապետարանի աշխատակազմի համայնքային ծառայության պաշտոնների անվանացանկի համայնքային ծառայության պաշտոնները լրացնել ևս 5 պաշտոնով:

Մասնավորապես, անհրաժեշտություն է առաջացել Հայաստանի Հանրապետության Շիրակի մարզի Ախուրյանի համայնքապետարանի աշխատակազմի համայնքային ծառայության պաշտոնների անվանացանկը լրացնել հետևյալ պաշտոններով՝

1. ֆինանսատնտեսագիտական, եկամուտների հաշվառման և հավաքագրման բաժնի գլխավոր մասնագետ,
2. քաղաքաշինության և հողաշինության բաժնի առաջատար մասնագետ,
3. քաղաքաշինության և հողաշինության բաժնի առաջատար մասնագետ,
4. քաղաքաշինության և հողաշինության բաժնի առաջատար մասնագետ,
5. գյուղատնտեսության և բնապահպանության բաժնի առաջատար մասնագետ:

Հայաստանի Հանրապետության Շիրակի մարզի Ախուրյանի համայնքապետարանի աշխատակազմի հաստիքացուցակով նախատեսված պաշտոնները զբաղեցնող աշխատակիցների աշխատավարձերի հանրագումարը (փոփոխություններով և լրացումներով հանդերձ) կազմում է 507 424 714,0 դրամ, որը կազմում է համայնքի 2024 թվականի սեփական եկամուտների ճշտված պլանի (671 435,0 հազ.դրամ) 75,5 տոկոսը:

Հայաստանի Հանրապետության Շիրակի մարզի Ախուրյանի համայնքապետարանի աշխատակազմի համայնքային ծառայության պաշտոնների անվանացանկում նշված փոփոխությունների և լրացումների կատարման արդյունքում կթեթևանա աշխատակազմի քաղաքաշինության և հողաշինության, ֆինանսատնտեսագիտական, եկամուտների հաշվառման և հավաքագրման, գյուղատնտեսության և բնապահպանության բաժինների համայնքային ծառայողների աշխատանքների ծանրաբեռնվածությունը, ինչպես նաև համայնքի բնակչությանը կմատուցվեն նոր ծառայություններ, կբարձրանա համայնքի կողմից բնակչությանը մատուցվող ծառայությունների որակը: